TFG พลิกกลับเป็นบวก ราคาเหนือจอง 0.51%
TFG พลิกกลับเป็นบวก เหนือจอง 0.51% ณ เวลา 10.40 น. ราคาอยู่ที่ 1.96 บาท บวก 0.01 บาท หรือ 0.51% สูงสุด 1.97 บาท ต่ำสุด 1.75 บาท จากราคาขาย IPO ที่ 1.95 บาท มูลค่าซื้อขายที่ 1.17 พันล้านบาท ขณะที่เปิดเทรด ณ เวลา 9.58 น. ราคาต่ำกว่า IPO โดยอยู่ที่ 1.76 บาท ลดลง 0.19 บาท หรือ 9.74% สูงสุด 1.75 บาท ต่ำสุด 1.75 บาท
8 ต.ค. 2558

ผู้สื่อข่าวรายงานว่า ราคาหุ้นบริษัท ไทยฟู้ดส์ กรุ๊ป จำกัด (มหาชน) หรือ TFG  ณ เวลา 10.40 น. มาที่ 1.96 บาท บวก 0.01 บาท หรือ 0.51% สูงสุด 1.97 บาท ต่ำสุด 1.75 บาท จากราคาขาย IPO ที่ 1.95 บาท มูลค่าซื้อขายที่ 1.17 พันล้านบาท ขณะที่ดัชนีตลาดหุ้นไทยโดยรวมบวก 0.30%
ขณะที่ TFG เปิดเทรดที่ราคา 1.75 บาท ณ เวลา 9.58น. มาที่ 1.76 บาท ลดลง 0.19 บาท หรือ 9.74% สูงสุด 1.75 บาท ต่ำสุด 1.75 บาท จากราคาขาย IPO ที่ 1.95 บาท
สำหรับ TFG เป็นผู้นำในอุตสาหกรรมอาหารครบวงจร ที่มีความเชี่ยวชาญในด้านการผลิตไก่และสุกร โดยดำเนินธุรกิจทั้งในประเทศไทยและเวียดนาม ประกอบด้วย 4 สายธุรกิจหลัก ได้แก่ ธุรกิจไก่ ซึ่งดำเนินการเพาะพันธุ์ไก่ ผลิตและจำหน่ายเนื้อไก่ ลูกไก่ ไก่พันธุ์เนื้อ รวมถึงผลิตภัณฑ์แปรรูปจากเนื้อไก่ ส่วนธุรกิจสุกรได้ดำเนินการเพาะพันธุ์สุกรและจำหน่ายสุกรมีชีวิต ธุรกิจอาหารสัตว์ที่มุ่งเน้นผลิตและจำหน่ายอาหารสำหรับไก่และสุกร และธุรกิจอื่นๆ ได้แก่ ศูนย์วิจัยและพัฒนาวัคซีนและเวชภัณฑ์ ผลิตและจำหน่ายบรรจุภัณฑ์สำหรับอาหารสัตว์ และอุปกรณ์ทางการเกษตรที่ทำจากพลาสติกอีกด้วย
 